
A kurzus célja:
          A modern politikai filozófia rawlsi felfogásának, a filozófia John Rawls nevéhez fűződő politikai fordulatának, s mindenekelőtt Rawls nagy összegező műve - a napokban az előadó fordításában magyarul is közreadott - Politikai szabadelvűség gondolatainak bemutatása, középpontba állítva a modern demokrácia abban tárgyalt sajátos problémáját. Az eredetileg a 2025/2026-os tanév második félévében meghirdetett doktoriskolai szemináriumot el kellett halasztani a könyv, a magyar nyelvű szöveg megjelenésének késlekedése miatt. A tervezett close reading elemzés sajátos tárgya közelebbről Frank I. Michelman, a Harvard „Robert Walmsley” egyetemi tanárának 2024-ben közzétett előadása: „Political liberalism, dualist democracy and the call to constituent power” (Politikai szabadelvűség, két részes demokrácia, felhívás alkotmányozásra). Ez Constitutional Essentials: On the Constitutional Theory of Political Liberalism című könyvének (OUP, 2022) szimpóziumán hangzott el, az Alkotmányos alapértékek – a politikai szabadelvűség alkotmányos elméletéről kérdéseit és felfogását megvitató négy online szeminárium egyik szekciójában. Az elemzéshez hasznos bevezetés lehet a Politikai szabadelvűség fordítójának bevezető előadása, ld. „Alkotmányos demokrácia”, szerdánként, I-ép. 221., doktoriskolai terem. A jelentkezők a további tanulmányaikhoz ajánlott olvasmányok listáját a kurzus tárhelyén érhetik majd el. 
A kurzus megbeszélése: 2026. szeptemberében a regisztrációs héten, az „Alkotmányos
          demokrácia” előadásán, I-ép. 221. sz. doktoriskolai terem, szerda 14-15.30, illetve a doktori szeminárium időpontjában és helyén, I-215. oktatói szoba. 














